ครม.ศก.เร่งเบิกจ่ายงบกระตุ้นเศรษฐกิจ
รัฐบาลเร่งเบิกจ่ายงบประมาณกระตุ้นเศรษฐกิจ หลังเบิกจ่ายเพียง 50%
19 เม.ย. 2553

รัฐบาลเร่งเบิกจ่ายงบประมาณกระตุ้นเศรษฐกิจ หลังเบิกจ่ายเพียง 50%
นายพุทธิพงษ์ ปุณณกันต์ กรรมการผู้ช่วยรัฐมนตรีประจำสำนักนายกรัฐมนตรี แถลงว่า  คณะกรรมการฯ ยังรับทราบรายงานสถานการณ์การเบิกจ่ายงบประมาณของส่วนราชการ ปี 2553 จนถึงวันที่ 2 เมษายน 2553 ของกระทรวงการคลัง โดยสามารถเบิกจ่ายงบประมาณได้ทั้งสิ้น 857,994.55 ล้าน บาท หรือ 50.47% ของวงเงินงบประมาณ 1.7 ล้านล้านบาท สำหรับงบประมาณที่กันไว้เบิกเหลื่อมปีและขยายเวลาเบิกจ่ายเงิน จำนวน 243,151.68 ล้านบาท ประกอบด้วยเงินโครงการตามมาตรการกระตุ้นเศรษฐกิจระยะที่ 1 และเงินกันไว้เบิกเหลื่อมปีและขยายเวลาเบิกจ่ายเงิน ของปีงบประมาณ 2545-2552 สามารถเบิกจ่ายได้ 105,163.08 ล้านบาท หรือ 43.25% ของวงเงินที่กันไว้ นอกจากนี้ เงินโครงการลงทุนภายใต้แผนปฏิบัติการไทยเข้มแข็ง 2555 มีการจัดสรรแล้วจำนวน 268,530.57 ล้านบาท และเบิกจ่ายแล้ว จำนวน 107,598.09 ล้านบาท หรือ 40.07%